FUNcube-1

De FUNcube-1 (nom Start och AMSAT-OSCAR 73 genannt) ass en Amateurfunksatellit, deen a kollektiver Aarbecht vu britteschen an hollänneschen Amateurfunker entwéckelt a gebaut gouf. Formell ass de FUNcube-1 als hollännesche Satellit registréiert.FUNcube: Offiziell Websäit

De Cubesat-Satellit gouf den 21. November 2013 vum Kosmodrom Jasny aus gestart. Hie gouf zesumme vun AMSAT-UK an AMSAT-NL gebaut an huet en 20 kHz breeden Lineartransponder fir Zweewee-Funkverkéier mat Uplink am 70-Zentimeter-Band an Downlink am 2-Meter-Band u Bord.

D'Buedemkontrollstatioun steet am National Radio Centre vun der Radio Society of Great Britain beim Museum am Bletchley Park.BBC visit FUNcube station at RSGB National Radio Centre

 Empfänger 
Fir d'Ënnerstëtzung vu Schoulen an aneren Interessenten, déi FUNcube empfänke wëllen, huet AMSAT en einfache SDR-Empfänger a Form vun engem USB-Stick entwéckelt.UK’s FUNcube-1 satellite launches successfully

De "FUNcube Dongle" genannten Empfänger ass vun der Langwellefrequenz 150 kHz bis 1,9 GHz ze benotzen, also och fir den Empfang vu Radio an aner Satellittesignaler gëeegent.Testbericht FUNcube-Dongle (däitsch; PDF; 2,5 MB)

 Kuckt och 

 Um Spaweck 
 Offizielle Website
>

Kategorie:Amateurfunksatellitten
Kategorie:CubeSat
Kategorie:Brittesch Raumfaart
Kategorie:Hollännesch Raumfaart
Kategorie:2013 an der Raumfaart